Sjednica Upravnog odbora Lokalne akcijske grupe Vuka-Dunav, održana je dana 14. prosinca 2023. godine u 09.00 sati u Poduzetničkom inkubatoru i akceleratoru Antunovac, Gospodarska zona Antunovac 23, 31216 Antunovac, te je sačinjen sljedeći

**ZAPISNIK**

**sa 68. sjednice Upravnog odbora**

Sjednicu Upravnog odbora LAG-a Vuka-Dunav otvara Predsjednik LAG-a Vuka-Dunav, Davor Tubanjski, u 09.00 sati.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Davor Tubanjski, Općina Antunovac
2. Ivan Žeravica, Općina Čepin,
3. Damir Maričić, Općina Vuka,
4. Marjan Tomas, Općina Vladislavci,
5. Grozde Mikulić, Udruga umirovljenika Općine Antunovac,
6. Zdenko Đerđ, PVZ Fructus,
7. Marija Horvatek, KUD „Klasje Slavonije“ Antunovac,
8. Dubravka Gici, OPG Gici Dubravka,
9. Ljubica Šunić, OPG Ljubica Šunić,
10. Milica Sevkić, Centar za mlade Dalj.

Za zapisničara je izabrana Mirna Tokić, a za ovjerovitelja zapisnika Zdenko Đerđ.

Predsjednik LAG-a Vuka-Dunav, Davor Tubanjski, daje predloženi dnevni red na glasovanje, te je isti jednoglasno usvojen.

**DNEVNI RED**

1. Usvajanje zapisnika sa 68. sjednice upravnog odbora,
2. Odluka o provedbi pojedinačnog glasovanja
3. Odluka o odabiru projekta pristiglih na 9. LAG natječaj za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“,
4. Odluka o utvrđivanju Konačne rang liste za TO 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“,
5. Razno.

**Ad 1: USVAJANJE ZAPISNIKA SA 67. SJEDNICE UPRAVNOG ODBORA**

Predsjednik Upravnog odbora LAG-a Vuka-Dunav Marjan Tomas otvara ovu točku dnevnog reda. Članovima Upravnog odbora dostavljen je radni materijal potreban za sjednicu Upravnog odbora, u kojima je bio i Zapisnik sa 67. Sjednice Upravnog odbora. Predsjednik riječ predaje djelatnici LAG-a Vuka-Dunav, Mirni Tokić, koja je pojasnila zapisnik, nakon čega je predsjednik otvorio raspravu. Pošto nije bilo rasprave, točka dnevnog reda dana je na glasanje.

10 (deset) članova Upravnog odbora je suglasno usvojilo ovu točku dnevnog reda.

**Ad 2**: **ODLUKA O PROVEDBI POJEDINAČNOG GLASOVANJA**

Predsjednik Upravnog odbora LAG-a Vuka-Dunav otvorio je ovu točku dnevnog reda, te je pojasnio da se može glasovati za grupu projekata ili pojedinačno. Predloženo je da se pojedinačno glasuje za svaki projekt posebno.

10 (deset) članova Upravnog odbora je suglasno s ovom točkom dnevnog reda.

**Ad 3**: **ODLUKA O ODABIRU PROJEKTA PRISTIGLIH NA 9. LAG NATJEČAJ ZA TIP OPERACIJE 2.2.1. „ULAGANJE U POKRETANJE, POBOLJŠANJE ILI PROŠIRENJE LOKALNIH TEMELJNIH USLUGA ZA RURALNO STANOVNIŠTVO, UKLJUČUJUĆI SLOBODNO VRIJEME I KULTURNE AKTIVNOSTI TE POVEZANU INFRASTRUKTURU“**

Članovima Upravnog odbora dostavljen je prijedlog Odluke o Odabiru projekata pristiglih na 9. LAG Natječaj za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“.

Odluka o Odabiru projekata izdaje se za 3 Korisnika:

1. **Općina Ernestinovo**, evidencijski broj prijavitelja T.O.2.2.1.-4/23-24, OIB: 70167232630, Vladimira Nazora 64, 31215 Ernestinovo.

* Opremanje dječjeg igrališta u Laslovu.
* Projektom se planira opremanje dječjeg igrališta u naselju Laslovo u općini Ernestinovo, a izvedba se sastoji od pripremnih, zemljanih, AB radova te postavljanja igrala – kombinirano igralo s dva tornja i penjalica stožac. Provedbom projekta bit će dodatno uređena i opremljena površina na lokaciji gdje je već sada postojeće igralište. Konačni rezultat projekta je potpuno opremljeno dječje igralište dostupno svim stanovnicima naselja Laslovo kao i susjednih naselja i posjetiteljima područja općine.
* Dodijeljeni broj bodova: 25.

Predsjednik Upravnog odbora LAG-a Vuka-Dunav daje projektnu prijavu na glasovanje te je 10 (deset) članova Upravnog odbora glasovalo sa DA. Korisniku će biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 3 predstavnika | 4 predstavnika | 3 predstavnika |
| 30% | 40% | 30% |

1. **Općina Erdut**, evidencijski broj prijavitelja T.O.2.2.1.-4/23-25, OIB: 32673161142, Bana Josipa Jelačića 4, 31226 Dalj.

* Izgradnja i opremanje dječjeg igrališta vrtića „Mali princ“ u Dalju.
* Projektom izgradnja i opremanje dječjeg igrališta vrtića „Mali princ“ planirana je izgradnja, opremanje i uređenje dječjeg igrališta vrtića u Dalju. Na predviđenom prostoru već se nalaze određena igrala, a ovim projektom planira se uređenje kompletnog prostora i nabava sljedeće opreme: klupa s naslonom, vanjski koš za otpatke, antistres gumena podloga u sigurnosnoj zoni igrala, trostruka klackalica na opruzi i klackalica za djecu s poteškoćama. Cilj je izgraditi siguran prostor za igranje djece na kojem će razvijati svoje motoričke, ali i socijalne sposobnosti.
* Dodijeljeni broj bodova: 25.

Predsjednik Upravnog Odbora LAG-a Vuka-Dunav daje projektnu prijavu na glasovanje te je 10 (deset) članova Upravnog odbora glasovalo sa DA. Korisniku će biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 3 predstavnika | 4 predstavnika | 3 predstavnika |
| 30% | 40% | 30% |

1. **Općina Antunovac**, evidencijski broj prijavitelja T.O.2.2.1.-4/23-26, OIB: 30812410980, Braće Radića 4, 31216 Antunovac.

* Uređenje manipulativnih površina na mjesnom groblju u Antunovcu.
* Projekt uređenje manipulativnih površina na mjesnom groblju u Antunovcu obuhvaća sanaciju i izgradnju staza na groblju te uređenje okolnih zelenih površina. Staza na groblju trenutno nije u reprezentativnom stanju, a izgradnjom 440 m2 betonskih površina na mjesnom groblju omogućit će se i poboljšati pristup grobnim mjestima, kako lokalnom stanovništvu tako i ostalim posjetiteljima.
* Dodijeljeni broj bodova: 25.

Predsjednik Upravnog odbora daje projektnu prijavu na glasovanje, te je 9 (devet) članova Upravnog odbora glasovalo sa DA. Jedan član Upravnog odbora isključen je iz glasovanja. Član Upravnog odbora, **Davor Tubanjski**, u sukobu je interesa sa prijaviteljem projekta **Općina Antunovac** obzirom da je načelnik Općine Antunovac. Budući da je pismenim putem zatražio i potpisao Izjavu o izuzeću iz postupka odabira projekta Općine Antunovac na LAG razini za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ izuzet je prilikom donošenja svih Odluka vezanih za navedenog prijavitelja.

Projektna prijava je jednoglasno izglasana te će korisniku biti dodijeljena Odluka o odabiru projekta.

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 3 predstavnika | 3 predstavnika | 3 predstavnika |
| 33% | 33% | 33% |

**Ad 4: ODLUKA O UTVRĐIVANJU KONAČNE RANG LISTE ZA T.O.2.2.1. „ULAGANJE U POKRETANJE, POBOLJŠANJE ILI PROŠIRENJE LOKALNIH TEMELJNIH USLUGA ZA RURALNO STANOVNIŠTVO, UKLJUČUJUĆI SLOBODNO VRIJEME I KULTURNE AKTIVNOSTI TE POVEZANU INFRASTRUKTURU“**

Članovima Upravnog odbora dostavljena je odluka o utvrđivanju konačne rang liste. Predsjednik Upravnog odbora LAG-a Vuka-Dunav Marjan Tomas otvorio je ovu točku dnevnog reda te je predao riječ djelatnici LAG-a Vuka-Dunav Mirni Tokić, koja je pojasnila članovima Upravnog odbora Konačnu rang listu za Tip operacije 2.2.1. „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“. Predsjednik otvara raspravu, no kako rasprave nije bilo, daje ovu točku na glasanje.

10 (deset) članova Upravnog odbora suglasno je s ovom točkom dnevnog reda.

**Ad 5:** **RAZNO**

Kako nije bilo dodatnih komentara te su članovi Upravnog odbora suglasni po svim točkama dnevnog reda, Sjednica Upravnog odbora je zaključena u 10:00 sati.

URBROJ: UO/23-93

U Antunovcu, dana 14. prosinca 2023.godine.

|  |  |
| --- | --- |
| Zapisničar  Mirna Tokić | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Zdenko Đerđ | |